Palestinako futbol selekzio nazionala

Palestinako Futbol Selekzioa, lehiaketa ofizialetan Palestinako Estatua ordezkatzen duen taldea da. Elkarte hori Asiako Futbol Konfederazioaren (AFC) eta Asia Mendebaldeko Futbol Federazioaren kide den Palestinako Futbol Elkartearen ardurapean dago.

 Historia 

 Hasierak 
1928an Palestinako futbol selekzioa sortu zuten Palestinako Aginte Britainiarreko agintariek jokalari arabiar, judu eta britainiarrekin, eta FIFAk onartu egin zuen 1929an. 1934an, Palestinako selekzioak 1934ko Munduko Futbol Txapelketarako sailkatzeko partidak juduek eta britainiarrek bakarrik osatutako talde batek jokatu zituen. 1948aren ondoren, Palestinako Futbol Federazioa Israelgo Futbol Elkartea bihurtu zen. Bi federazio horiek, Israelgoak eta Palestinakoak, selekzio horrek jokatutako nazioarteko bost partidak bereak balira bezala kontatzen dituzte.

Egungo Palestinako Futbol Elkartea 1952an sortu zen eta FIFAk ez zuen onartu 1998ra arte, Ricardo Carugati entrenatzailearen kudeaketari esker, Palestinako Aginte Nazionala sortu ondoren. 1998ko uztailean, Palestinako selekzio nazionalak bere lehenengo nazioarteko partidak jokatu zituen Libano, Siria eta Jordaniako taldeen aurka. Urtebete geroago, Ricardo Carugati entrenatzaile argentinarrak gidatuta, brontzezko domina irabazi zuten Panarabiar Jokoetan, finalaurrekoan Jordaniaren aurka galdu ostean.

 Lehen partida etxean 
FIFAk onartu eta hamar urtera, Palestinako Selekzioak lagunarteko lehen partida jokatu zuen bere lurraldean lokal gisa. 2008ko urriaren 26an gertatu zen hori, Al-Ram en (Jerusalem, Zisjordania) dagoen Faysal Al-Husseini estadioan, eta 1:1 berdindu zuen Jordaniako bere berdinarekin. Bertan izan ziren Jordaniako Abdala II erregea, Mahmud Abbas Palestinako presidentea eta Joseph Blatter FIFAko presidentea.Desgarrada políticamente, Palestina ve en el fútbol un elemento de unidad - AFP (26-10-08)

Ordura arte Palestinak ez zuen FIFAk nazioarteko topaketetarako homologatutako zelairik, eta bere lurraldetik kanpo jokatu behar zituen bere topaketak, Jordanian edo Qatarren.

Era berean, 2011ko uztailean Palestinako selekzioak Munduko Koparako sailkatzeko partida bat jokatu ahal izan zuen lehen aldiz etxean, Afganistanen kontra. Gertaera une historikotzat jo zuten. Palestina azkenean kanporatu zuten Thailandiako selekzioaren aurkako partidaren aurreko egunetan, Gazako Zerrendan bizi ziren Palestinako talde nazionaleko zortzi jokalarik Zisjordanian sartzeko baimena ukatu zieten Israelgo agintariei.

 2015eko Asiako Kopa 
2014ko maiatzaren 30ean, Palestinak 2015eko Asiako Koparako azken txartela lortu zuen, 2014ko AFC Desafio Kopa irabazi baitzuen Maldivetan, finalean Filipinei 1-0 irabazita. Konkista honi esker, 2014ko uztaileko FIFAko munduko sailkapenean bere posiziorik onena lortu zuen (85. postua).

 2025eko lagunartekoa Euskadiko eta Kataluniako Selekzioarekin 
2025eko azaroaren 15ean, Palestinako selekzioa lehenengo aldiz Europara etorri ziren Euskal Selekzioarekin bertako gerran aurka partida bat jokatzeko. 53 mila zale baino gehiago bildu ziren San Mames zelaian.

Abenduaren 18an kataluniako futbol selekzioaren aurkako partida jokatu zuten genozidioaren kontra Montjuic zelaian.

 Palmaresa 

 Txapelketa ofizialak 

 AFCren Desafio Kopa (1): 2014.

 Lagunarteko txapelketak 

 Bangabandhu Cup (2): 2018 y 2020.

 Jokalariak 
Denboran zehar selekzioa osatu duten jokalari asko jatorriz palestinarrak dira, baina beste herrialde batzuetan jaio dira, batez ere Txilen (batzuk Palestinako Kirol Klubetik datoz) eta Estatu Batuetan, non munduko kolonia palestinar garrantzitsuenak dauden. Herrialde arabiarretako beste liga batzuetan jatorri palestinarreko jokalariak ere badaude.

 Golegile historikoak 
2026ko otsailean eguneratua
#JokalariaGolakAgerraldiakBatez bestekoaAldia1Oday Dabbagh17510.452018–Oraina2Tamer Seyam15740.22014–Oraina3Ashraf Nu'man15570.262009–20164Fahed Attal14410.342004–20125Sameh Maraaba12430.282014–Oraina6Ziyad Al-Kord10290.341997–2006Jonathan Cantillana10300.332015–Oraina8Abdelatif Bahdari9820.112007–20219Ahmad Maher Wridat8290.282012–201810Yashir Islame7200.352016–2019

 Partaidetza gehiago 
2026ko otsailean eguneratua
#IzenaPartidakGolakAldia1Abdelatif Bahdari8292007–20212Musab Al-Battat7512014–Oraina3Tamer Seyam74152014–Oraina4Khader Yousef7122008–20165Ramzi Saleh6802000–20156Rami Hamadeh6402013–Oraina7Abdallah Jaber5922014–20198Ashraf Nu'man57152009–20169Hussam Abu Saleh5632010–201510Saeb Jendeya5211999–2008

 Entrenatzaileak 
Entrenatzaileak 1998tik gaur arte.
EntrenatzaileaUrteakRicardo Carugati1998Azmi Nassar1999-2000Malek El-Gabry2000Mustafa Abdel-Ghali2001Andrzej Wisniewski2001Nicola Hadwa2002-2004Alfred Riedl2004Azmi Nassar2005-2006Nelson Dekmak2007Faryd Dietz2007Izzat Hamza2008-2009Jamal Daraghmeh2009Mousa Bezaz2009-2011Abdel-Nasser Barakat2011Mahmoud El-Gohary2011-2014Amir Jalifa2014-2015Shawky Gharib2016-2017Julio César Baldivieso2018Noureddine Ould Ali2018-2021Makram Dabboub2021-2024Ehab Abu Jazar2024-orainaldia

 Erreferentziak 

 Kanpo estekak 

Kategoria:Palestinako Estatua
Kategoria:Palestina kirol anitzeko txapelketatan
Kategoria:Palestinako futbola
Kategoria:Genozidioa
Kategoria:Asiako Futbol Ligak